Aabenraa tennisklub

Bestyrelsesmøde den 16. april 2020
Fraværende med afbud: Dorte og Søren 

1. Godkendelse af referat fra 25. februar 2020.
Protokollat: Referatet blev godkendt uden bemærkninger.

2. Coronasituationen.

Både DIF og DGI tolker regeringens beslutninger på den måde, at alle sportsaktiviteter, inden-som udendørs, skal indstilles indtil videre. Bestyrelsen har videregivet denne opfordring til vore medlemmer på mail til alle medlemmer og på vores hjemmeside. Opfordringen er blevet delvist fulgt, men bl.a. har en del ikke-medlemmer haft den holdning, at de da godt kunne spille gratis på vore baner. Derfor satte Dorte Petersen opslag op på vinterbanerne om, at der skulle betales 40 kr pr spiller pr time på mobilpay. Dette har medført en indtægt i perioden 27. marts – 13. april på ca 3.000 kr! Dette på trods af, at der stadig er gratister på banerne. Det er overvejet at sætte kodelåse på banerne, men i håbet om, at der snart må komme lettelser på restriktionerne, er dette ikke gennemført. Derudover er der en del par, der spiller single, eller familier der ligeledes spiller på banerne, og det anses som værende ok. Alle der spiller er klar over, at de spiller på eget ansvar og risiko. 
Da tennisspillet ikke omfatter mere end max 4 personer ad gangen, altså langt fra de 10 personer, som er grænsen, så kan det være svært at forstå, at der gælder samme regler som for fodbold og andre idrætsgrene, der omfatter flere deltagere, men det er nok for kompliceret ikke at generalisere fra regeringens side.

Protokollat: Vi afventer regeringens udmelding og blander os ellers ikke i, om medlemmerne benytter banerne på eget ansvar og risiko. 


3. Aktiviteter.

DGI og ”Bevæg dig for livet” har aflyst ”Tennissportens Dag” den 2. maj. Det er ærgerligt, men forståeligt, men vi kunne have håbet på, at nogle af de mange gratister havde fået lyst til spillet og var mødt op, så vi kunne få rekrutteret nogle medlemmer.
Vi bliver også nødt til at aflyse eller udsætte Standerhejsningen den 2. maj, samt træningstilbuddene til potentielle nye medlemmer i maj måned.


Protokollat: Det skal markeres på hjemmesiden, at også Standerhejsningsarrangementet er aflyst/udsat.
Derudover må vi følge retningslinierne fra regeringen før igangsætning af aktiviteter.
Vi håber på standerhejsning lørdag d. 16.5.20


4. Trænersituationen.
Vi skal have sikret trænere til skumtennis, juniorer 7-11 år, juniorer 12-17 år, motionister og pantere.
Protokollat: Heinz Gruber har sagt ja til at træne juniorerne. Keld, Kurt Høeg og Kirsten fortsætter med panterne. 
5. Status for bane 7 og 8.
Protokollat: Vi har modtaget 5 tilbud på renovering af bane 7 og 8. Priserne varierer meget og indeholder også forskellige ydelser. Vi har anmodet tilbudsgiverne om at specificere deres tilbud, så vi kan se, om der er indeholdt ydelser, som vi selv kan levere eller evt få sponsoreret af andre. Hvis vi vil købe hele pakken hos en leverandør, koster det ca. 500.000 kr. Bestyrelsen indhenter gode råd om, hvilken kvalitet, vi skal vælge. Vores bane 6 er en mellemkvalitet, og vi hælder til, at det er den kvalitet, vi skal vælge.
Fundinggruppen, der søger om støtte til projektet er i arbejdstøjet, og klar til at sende ansøgninger ud, når vi har lagt os fast på kvaliteten, så projektet kan beskrives i ansøgningerne.

6. Lysanlæg.
Protokollat: Vi har fået et prisoverslag på  70.000kr. Fundinggruppen er klar til at søge økonomisk støtte til projektet, når tilbuddet er blevet evalueret. DGI’s puljer kan ikke søges pt. på grund af Coronaen.

7. Børneattester.
Attesterne er kommet retur fra politiet, men af en eller anden årsag mangler der uden forklaring stempler på et par af attesterne. Det er nok sjusk fra politiets side, så vi genfremsender de aktuelle attester sammen med attester på trænerne, når de er fundet.
Protokollat: De manglende attester indsendes til politiet, så snart vi har trænersituationen er på plads.

8. Padeltennis.
Der har på grund af Coronaen ikke været afholdt møder i Padeltennisgruppen siden seneste bestyrelsesmøde.
Protokollat: Ingen bemærkninger

9. Eventuelt
Protokollat:

10. Næste møde.
Protokollat: Næste møde i bestyrelsen er aftalt til 12.5. Kl 17

